Slika na kojoj se nalazi amblem, simbol, logotip, bedž

Opis je automatski generisan

**O P Š T I N A TIVAT**

**Crna Gora**

**Program za podršku razvoja zanatstva u opštini Tivat**

**za period od 2025 do 2028. godine**

Jun, 2025. godine

**PROGRAM ZA PODRŠKU RAZVOJA ZANATSTVA**

**I UVOD**

Imajući u vidu da je zanatska djelatnost specifičan i izuzetno rijedak resurs u svakom društvu, prepoznata je potreba za kreiranjem Programa koji će, podsticati činioce ekonomskog sistema da otkrivaju i nastoje da iskoriste prilike tržišta.

Opština Tivat je prepoznala značaj zanatstva kao djelatnosti koja ima veliki uticaj na razvoj društva, te nastoji da svojim mjerama stvori institucionalni okvir za razvoj ovog segmenta privrede. Kroz podršku kvalitetnim biznis idejama, stvaraju se uslovi za podizanje konkurentnosti privrede uz poštovanje načela slobodnog razvoja tržišta.

**II USKLAĐENOST PROGRAMA SA STRATEŠKIM DOKUMENTIMA**

Strateški plan razvoja opštine Tivat 2024 – 2029, u okviru prioriteta **4.2 Kreiranje povoljnog investicionog ambijenta** predviđa pružanje dodatne podrške zanatima.

Strategija razvoja mikro, malih i srednjih preduzeća u Tivtu sa razvojem Biznis info centra do 2029. godine, oslanjajući se na osnovne smjernice iz Strateškog plana razvoja opštine Tivat 2024 – 2029 prepoznaje i ističe značaj i potencijale zanata, dok je akcionim planom ovog strateškog dokumenta planirano uvođenje budžetske linije za promociju zanatstva.

Program za podršku razvoja zanatstva u opštini Tivat (u daljem tekstu: **Program**) ima za cilj da doprinese očuvanju i razvoju zanata koji se pretežno obavljaju ručnim radom i koji zahtijevaju posebne zanatske vještine i umijeća, oslanjajući se na tradicionalnu kulturu, koju karakterišu prepoznatljivi proizvodi i kvalitetne usluge.

**III CILJ**

Cilj Programa je aktivacija i promocija zanata kroz pružanje finansijske podrške preduzetnicima i privrednim društvima koja obavljaju zanatsku djelatnost (u daljem tekstu: **Zanatlije**), kroz pružanje olakšica zanabavku opreme i alata namijenjenih isključivo za obavljanje zanatske djelatnosti, za organizaciju i učestvovanje na domaćim sajmovima i manifestacijama i drugog vida promocije, specifične obuke i edukacije

Specifični ciljevi se odnose na:

* razvoj društvene svijesti o značaju zanatstva;
* unapređenje znanja, vještina i kompetencija prema listi podržanih djelatnosti u dodatku broj 1 ovog Programa.
* povećanje broja zanatlija;
* povećanje konkurentnosti postojećih zanatlija;
* unapređenje poslovnog ambijenta i turističke ponude, promovišući Tivat kao nautičku destinaciju;
* motivaciju mladih i nezaposlenih kako bi se pronašli u svojoj izvrsnosti, kreativnosti i finansijskoj nezavisnosti, kroz zanatstvo;
* promociju i podsticaj očuvanja kulture i tradicije.

**IV PREDMET**

Program podrazumijeva dodjelu bespovratnih sredstava preduzetnicima i privrednim društvima koji su registrovani za obavljanje zanatske djelatnosti u skladu sa listom iz Odluke o utvrđivanju zanata, liste jednostavnih i složenih zanata ("Službeni list Crne Gore", br. 042/25). Lista podržanih zanata predstavlja dodatak 1 ovom Programu.

**V FINANSIJSKI OKVIR**

**Ukupan iznos sredstava opredijeljenih za podršku Programu utvrđuje se godišnjim budžetom Opštine Tivat. Ova sredstva se planiraju kao posebna budžetska linija.**

Program podrazumijeva finansijsku podršku baziranu na principu refundacije, za aktivnosti koje su prijavljene i odobrene na osnovu Javnog poziva, u cilju pokretanja i unapređenja njihovog poslovanja. Odobrena sredstva se mogu koristiti isključivo za finansiranje opravdanih troškova. Pod opravdanim troškovima ubrajaju se:

* Troškovi nabavke opreme i alata namijenjenih isključivo za obavljanje zanatske djelatnosti;
* Troškovi učešća na domaćim sajmovima i manifestacijama, troškovi organizacije domaćih sajmova i druge aktivnostu u cilju promocije (promotivni materijali I sl.);
* Troškovi specifičnih obuka i edukacija.

Odobreni projekat se finansira u iznosu od maksimalno 80% od iznosa navedenog u prijavi. **Najviši iznos dodijeljenih sredstava po odobrenom projektu ne može iznositi više od 30% od ukupnog iznosa sredstava opredijeljenih Budžetom za realizaciju Programa** Ukoliko je ukupna vrijednost projekta veća od iznosa sredstava koji se može odobriti ovim Programom, kandidat je dužan da navede druge izvore finansiranja projekta u cilju njegove cjelokupne realizacije.

Prilikom sprovođenja Programa poštovaće se princip kumulacije, odnosno iznos pomoći po ovom Programu zajedno sa ostalim pomoćima koje dodjeljuje Opština Tivat i drugi davaoci za iste opravdane troškove neće prelaziti dozvoljene intenzitete u iznosu od 200.000,00 eura po korisniku u periodu od prethodne tri fiskalne godine.

**Ukoliko u osnivačkoj strukturi preduzeća u vlasništvu učestvuju osobe ženskog pola i/ili osobe koje imaju do 35 godina starosti**, **odobreni projekat se finansira u iznosu od 100% opravdanih troškova bez PDV-a, odnosno u maksimalnom iznosu do 30% opredijeljenih sredstava.**

Ova pomoć se dodjeljuje kao pomoć male vrijednosti (de minimis pomoći) u skladu sa Zakonom o kontroli državne pomoći (“Sl.list CG”, br. 12/18 i Uredbom Komisije EU br. 1407/2013 od 18. dec. 2013. godine)

Za donošenje odluke po objavljenom Javnom pozivu zadužena je Komisija za raspodjelu sredstava (u daljem tekstu: Komisija), koju rješenjem imenuje predsjednik Opštine. Sastav i nadležnost Komisije se uređuje rješenjem o imenovanju iste.

Komisija donosi Poslovnik o radu.

Komisija se imenuje na period od tri godine.

**VI PROCEDURA SPROVOĐENJA**

Komisija objavljuje Javni poziv za učešće u Programu, koji sadrži osnovne informacije o Programu, uslove za podnošenje prijave, podatke o dokumentaciji koja se prilaže uz prijavu, rok i način dostavljanja prijave kao i druge informacije od značaja za sprovođenje Javnog poziva.

* **Raspisivanje javnog poziva**

Nakon usvajanja Programa, Komisija će objaviti Javni poziv za učešće u Programu, kojim će se definisati uslovi i kriterijumi za učešće, ukupan iznos sredstava koja se raspodjeljuju po Programu, najviši i najniži iznos sredstava koji se može dodijeliti za finansiranje svake aktivnosti, obrasci i dokumentacija, kao i druge podatke od značaja za sprovođenje Javnog poziva.

Javni poziv za učešće u Programu se objavljuje na zvaničnoj web stranici Opštine Tivat.

Poziv za učešće u Programu je otvoren do opoziva, o čemu će Komisija obavijestiti zainteresovanu javnost putem zvanične web stranice Opštine Tivat, u kojoj će biti navedeni razlozi.

* **Uslovi za učešće**

Pravo učešća u Programu imaju zanatlije koje su registrovane u skladu sa Zakonom o privrednim društvima ("Sl. list RCG", br. 06/02, 36/11), odnosno preduzetnici i privredna društva u skladu sa Zakonom o zanatstvu, kojima je pretežna djelatnost obavljanje jednostavnog ili složenog zanata, odnosno registrovane zanatlije koje imaju Prijavu za obavljanje zanatske djelatnosti podnijetu nadležnom organu za poslove privrede u Opštini Tivat.

Korisnici koji su u prethodnoj godini dobili sredstva, ne mogu se prijaviti u tekućoj godini.

Takođe, korisnici kojima su sredstva odobravana, a nisu dostavljali izvještaj o realizovanim aktivnostima, ne mogu aplicirati na Javni poziv.

Ukoliko dođe do podnošenja prijava iz prethodna 2 navedena stava, iste će biti odbijene.

Prijave mogu podnijeti preduzetnici i pravna lica - zanatlije koji ispunjavaju sljedeće uslove:

* imaju sjedište na teritoriji opštine Tivat;
* obavljaju zanatsku djelatnost na teritoriji opštine Tivat;
* imaju Prijavu za obavljanje zanatske djelatnosti podnijetu nadležnom organu za poslove privrede Opštine Tivat;
* posluju 100% u privatnom vlasništvu;
* redovno izvršavaju obaveze plaćanja poreza i doprinosa i poreza na nepokretnost;
* posjeduju dokaz nadležnog organa izdatog na osnovu kaznene evidencije koja ne smije biti starija od tri mjeseca od dana podnošenja prijave da pravno lice, odnosno odgovorno lice u pravnom licu nije pravosnažno osuđivano za neko od krivičnih djela protiv privrede i krivična djela protiv imovine (izdaje Direkcija za kaznenu i prekršajnu evidenciju).

**Programom nisu obuhvaćeni preduzetnici/privredna društva** koja se bave poljoprivredom, trgovinom, ribarstvom, proizvodnjom čelika, proizvodnjom duvanskih proizvoda, proizvodnjom i prodajom vojne opreme ili usluga, niti bilo kojim aktivnostima koje se smatraju nezakonitim ili štetnim po okolinu i opasnim za ljudsko zdravlje.

* **Opravdani troškovi**

Program se sastoji od tri komponente u okviru kojih će se odobriti finansijska podrška za sljedeće aktivnosti:

* **FAZA I - Nabavka opreme/alata**

Nabavka opreme i alata namijenjenih isključivo za obavljanje zanatske djelatnosti

* **FAZA II - Promocija zanata**

Učešće na domaćim sajmovima i manifestacijama i druge aktivnosti u cilju promocije (promotivni materijal i sl.)

* **FAZA III Obuke i edukacija**

Troškovi specifičnih obuka i edukacija u vezi konkretne zanatske djelatnosti.

Apliciranje u okviru pojedinačnih programskih linija podrazumijeva da privredni subjekat ne može za iste opravdane troškove aplicirati kod više javnih institucija u tekućoj godini, u skladu sa Zakonom o kontroli državne pomoći.

Provjeru prethodno navedenog kod javne institucije koja je raspisala javni poziv u tekućoj godini iz oblasti zanatstva, sprovest će komisija po službenoj dužnosti.

Tabela 1: Prikaz aktivnosti i troškova za koje mogu biti odobrena sredstva

|  |  |  |
| --- | --- | --- |
|  | Aktivnosti za koje može biti odobrena podrška | Opravdani troškovi |
| I | Nabavka opreme i alata namijenjenih isključivo za obavljanje zanatske djelatnosti | Troškovi kupovine opreme i alata |
| II | Učešće na domaćim i sajmovima i manifestacijama i druge aktivnosti u cilju promocije | Troškovi iznajmljivanja i uređenja štanda, izrade promo materijala i sl. |
| III | Obuke i edukacija | Troškovi specifičnih obuka i edukacija u vezi konkretne zanatske djelatnosti |

**U okviru Javnog poziva za dodjelu finansijske podrške (nabavka opreme i alate/ učešće na domaćim sajmovima i manifestacijama/obuke i edukacije), učesnici mogu da konkurišu za sve navedene aktivnosti za koje može biti odobrena podrška.**

**Sredstva se NE mogu koristiti za:**

* nabavku kompjuterske opreme, nabavku ugradne opreme (klima uređaji, ventilatori, alarmni sistemi i sl.), namještaja i opremanje prostora, rasvjete, kao i svijetleće, reklamne i druge table;
* troškovi koji se direktno odnose na proizvodnju i distribuciju proizvoda (troškove izrade proizvoda, transportne troškove, troškovi kapitalnih investicija, troškove administracije i obaveze prema trećim licima, amortizacije, plaćanje kamata, bankarskih troškova, komisiona plaćanja, slične troškove koji se odnose na sprovođenje ugovora, plaćanje provizija i sl.);
* nabavku putničkih, teretnih i komercijalnih vozila;
* iste aktivnosti koje su već podržane od strane drugih institucija;
* posjete sajmovima bez izlaganja;
* Porez na dodatu vrijednost;
* Nabavku polovne opreme;
* Troškovi nabavke opreme (administrativni i carinski troškovi, troškovi transporta, špedicije i skladištenja, montaža i instaliranje opreme, obuke i sl.) padaju na teret samog zanatlije
* Troškovi puta, smještaja i dnevnica vezani za učešće zanatlija na planiranom sajmu padaju na teret samog zanatlije i takođe neće biti uzeti u razmatranje za refundaciju.

**VII PROCEDURA PRIJAVE I POTREBNA DOKUMENTACIJA**

Prijavna dokumentacija za učešće u okviru Programa može se preuzeti na web sajtu Opštine Tivat iIi u štampanoj verziji u Građanskom birou Opštine Tivat.

**Prijava na Poziv se podnosi Komisiji od dana njegovog objavljivanja.**

Popunjeni prijavni formular i prateća dokumentacija predaju se u zatvorenoj koverti, lično u Građanskom birou Opštine Tivat, ili putem pošte na adresu Trg magnolija, br. 1, 85320 Tivat, sa punim nazivom podnosioca prijave i naznakom Program za podršku razvoja zantstva u Opštini Tivat .

**Potrebna dokumentacija koju dostavljaju svi učesnici na Javnom pozivu:**

1. Prijava za učešće u Programu za podršku razvoja zanatstva (potpisana/pečatirana) sa Izjavom preduzetnika/privrednog društva o prihvatanju uslova Programa i Javnog poziva (potpisana/pečatirana) – Obrazac 1;
2. Obrazac izjave za pomoći male vrijednosti (potpisan/pečatiran) – Obrazac 2;
3. Sva potrebna dokumentacija o ispunjenosti uslova, navedena u Programu
4. Izvod iz Centralnog registra privrednih subjekata (ne stariji od 30 dana);
5. Prijavu za obavljanje zanatske djelatnosti podnijetu kod Sekretarijata nadležnog za poslove preduzetništva u Opštini Tivat,
6. Potvrdu Poreske uprave o urednom izmirivanju poreza i doprinosa (ne stariju od 30 dana);
7. Dokaz da nema neizmirenih obaveza prema Opštini Tivat (od strane Sekretarijata za finansije) (ne stariju od 30 dana);
8. Dokaz nadležnog organa izdatog na osnovu kaznene evidencije koja ne smije biti starija od tri mjeseca od dana podnošenja prijave da pravno lice, odnosno odgovorno lice u pravnom licu nije pravosnažno osuđivano za neko od krivičnih djela protiv privrede i krivična djela protiv imovine (izdaje Direkcija za kaznenu i prekršajnu evidenciju).
9. Ponuda/profaktura (predračun)/faktura (račun) dobavljača ili pružaoca usluge za realizaciju aktivnosti odnosno nabavku opreme/usluga sa detaljnim opisom i troškovima
10. Kopije naloga za plaćanje sa računa podnocioca prijaveuz pripadajući izvod iz banke ukoliko se radi o bezgotovinskom plaćanju, koji mora biti ovjeren pečatom banke.
11. za gotovinska plaćanja dostaviti ovjerenu kopiju gotovinskog računa/fakture i nalog blagajni za isplatu i blagajnički izvještaj
12. Ukoliko se radi o nabavci opreme iz inostranstva, dostaviti dokaz o carinskoj deklaraciji;

**Napomena:**

* Dostavljene ponude/profakture/fakture moraju sadržati jasno definisan predmet nabavke/usluge, rok isporuke/realizacije i cijenu proizvoda/usluge izraženu u EUR i iskazanim PDV-om (ako su izdate na teritoriji Crne Gore).
* Ponude/profakture/fakture izdate na ino jeziku, moraju biti prevedene na crnogorski jezik i ovjerene od strane preduzeća aplikanta.
* Prihvatljive su samo fakture/ugovori izdate u periodu od 1. Januara do 15.12. tekuće godine u kojoj se raspisuje Javni poziv.

**VIII ADMINISTRATIVNA PROVJERA PODNIJETIH PRIJAVA**

Komisija otvara blagovremeno podnijete zapečaćene koverte po redoslijedu prispjeća, i vrši administrativnu provjeru pristiglih prijava.

Komisija će pristigle prijave razmatrati po redosledu prispjeća.

1. Za pozitivno riješene prijave, a nakon dostavljene dokumentacije iz sekcije **Potrebna dokumentacija koju dostavljaju svi učesnici na Javnom pozivu (tačke 9 – 12) sa konkretnom fakturom dobavljača za nabavku opreme/usluge i detaljnim opisom i troškovima, kao i ovjerenom kopijom svih računa faktura sa pripadajućim izvodima iz banke, ukoliko se radi o bezgotovinskom plaćanju, odnosno za gotovinska plaćanja ovjerenu kopiju gotovinskog računa/fakture i naloga blagajne, te dokazom o carinskoj deklaraciji,** Komisija će donijeti Rješenje kojim će se odobriti refundacija u skladu sa uslovima po Javnom pozivu, kao i isplata sredstava po osnovu Rješenja.
2. Za pozitivno riješene prijave, a nakon dostavljene dokumentacije iz sekcije Potrebna dokumentacija koju dostavljaju svi učesnici na Javnom pozivu (tačke 9 – 12) a uz dostavljene profakture, na osnovu kojih se odobrava refundacija, a u nastavku očekuje pravdanje nabavljene opreme (sa konkretnom fakturom dobavljača za nabavku opreme/usluge i detaljnim opisom i troškovima, kao i ovjerenom kopijom svih računa/faktura sa pripadajućim izvodima iz banke, ukoliko se radi o bezgotovinskom plaćanju, odnosno za gotovinska plaćanja ovjerenu kopiju gotovinskog računa/fakture i naloga blagajne, te carinske deklaracije), Komisija će donijeti Rješenje kojim će se odobriti refundacija u skladu sa uslovima po Javnom pozivu, ali ne i odobriti isplata do donošenja gore pomenutih dokumenata kojima se nabavka istih pravda.

* Po donošenju gore pomenute potrebne dokumentacije kojom se pravda nabavka opreme/usluga, Komisija će donijeti rješenje kojim će se odobriti isplata sredstava, a na osnovu rješenja o odobrenoj refundaciji za nabavku opreme/usluga.
* Ukoliko podnosioc prijave ne dostavi gore pomenutu potrebnu dokumentaciju, na osnovu rješenja o odobrenoj refundaciji za nabavku opreme/usluga na osnovu profakture, Komisija će donijeti rješenje kojim se ukida rješenje o odobrenoj refundaciji sredstava za nabavku opreme/usluga.

1. Ukoliko dostavljena dokazna dokumentacija nakon završetka aktivnosti nije u skladu sa opravdanim troškovima, Komisija će donijeti Rješenje kojim se odbija zahtjev za refundaciju sredstava.

Odobrena sredstva se mogu koristiti isključivo za finansiranje opravdanih troškova.

* **Donošenje Rješenja i isplata sredstava**

U roku od 15 dana od dana donošenja Rješenja kojim su odobrena sredstva i utvrđena međusobna prava i obaveze u vezi sa korišćenjem odobrenih sredstava, ista se uplaćuju na račun privrednog subjekta.

**IX MONITORING**

U svrhu praćenja realizacije aktivnosti i utroška odobrenih sredstava u okviru faze I – Nabavke opreme i alata namijenjenih isključivo za obavljanje zanatske djelatnosti, odnosno kontrole namjenskog trošenja sredstava, Komisija ima ovlašćenje da vrši kontinuiranu provjeru u periodu od dvije godine nakon donošenja Rješenja o odobravenju refundacije sredstava, za koji period korisnik ne smije otuđiti kupljenu opremu odnosno alat.

Posjete zanatlijama će se organizovati po prethodnom obavještenju od strane Komisije, najmanje dva dana unaprijed.

Komisija je u obavezi da sačini Izvještaj o sprovedenim aktivnostima monitoringa u roku od 15 dana po završetku kontrolnih aktivnosti.

**X IZVJEŠTAVANJE**

Na zahtjev Komisije, korisnik kome su sredstva odobrena je u obavezi da dostavi izvještaj o realizovanim aktivnostima.

Izvještaj mora sadržati:

1. Narativni izvještaj sa opisom svih sprovedenih aktivnosti (ključne efekte učešća na sajmu/manifestaciji, broj uspostavljenih ugovora o saradnji ili razmjeni iskustva/znanja, kao i analizu stanja prije i nakon nabavke opreme, i druge relevantne informacije u vezi realizovane aktivnosti) u štampanoj formi
2. Finansijski izvještaj uz detaljan opis svih troškova sa opisom za koju namjenu su utrošena dodijeljena sredstva u štampanoj formi